**რაჭა და რიცეულა ჰესების ღია გამანაწილებელი მოწყობილობის რეკონსტრუქცია.**

ენერგო-პრო ჯორჯიას ახალი ტექნიკური პირობის შესაბამისად გვესაჭიროება რაჭა და რიცეულა ჰესების ღია განამაწილებელი მოწყობილობის რეკონსტრუქცია. ტექნიკური პირობის მიხედვით იცვლება რიცეულა ჰესის 35 კვ. ღია გამანაწილებელი მოწყობილობის კონფიგურაცია.

კერძოდ, საკუთარი მოხმარების ტრანსფორმატორი, TM100/35/0,4 რომელიც ეკუთვნის რიცეულა ჰესს და ჩართული არის ჰესების საერთო ძირითად 35 კვ. სალტეზე. გადატანილი უნდა იქნას T1 ტრანსფორმატორის 35 კვ სალტეზე.

ამისათვის უნდა შეიქმნას მეორე „35 კვ. სალტე 2“. რომელიც ვაკუუმური ამომრთველის უჯრედით დაუკავშირდება ჰესების ძირითად 35 კვ. სალტეს. აღნიშნულ სალტეზე 35 კვ. უჯრედებით მიერთდება, რიცეულა ჰესის T1 და საკუთარი მოხმარების ტრანსფორმატორებიც.

35 კვ სალტე 2 და მასზე განთავსებული უჯრედები უნდა შესრულდეს დახურული 35 კვ. გამანაწილებელი მოწყობილობის სახით. რომელიც განთავსდება სენდვიჩ პანელებისაგან დამზადებულ კონტეინერში. აღნიშნული კონტეინერი განლაგდება რიცეულა ჰესის ღია გამანაწილებელი მოწყობილობის ტერიტორიაზე.

ხოლო 35 კვ სალტე 1-ის შემყვანი უჯრედების დაკავშირება: 35 კვ. ძირითად სალტესთან, T1 და ს.მ. ტრანსფორმატორებთან განხორციელდება 35 კვ მიწისქვეშა კაბელის საშუალებით. მოწყობილობების სიახლოვეს განლაგებულ საჰაერო ამომრთველების გავლით. (იხილეთ ნახაზი).

რაც შეეხება აღრიცხვის მოწყობის სქემას, იგი არის შემდეგი:

რაჭა და რიცეულა ჰესების საერთო საკონტროლო მრიცხველი განლაგებულია ქ/ს სადმელში. ე.გ.ხ. რიცეულის შესვლის უჯრედში.

1. რაჭა და რიცეულა ჰესების საერთო საანგარიშსწორებო მრიცხველი განლაგებულია ქ/ს რიცეული ჰესი ე.გ.ხ. რიცეულის გამავალ უჯრედში.
2. რაჭა ჰესის საანგარიშსწორებო მრიცხველი განთავსებულია T3 ტრანსფორმატორის 35 კვ. სალტე 1 ზე განთავსებულ 35 კვ. შემყვან უჯრედში.
3. რიცეულა ჰესის საანგარიშსწორებო მრიცხველები განთავსებულია T1 და T2 ტრანსფორმატორის 35 კვ. სალტე 1 ზე განთავსებულ 35 კვ. შემყვან უჯრედებში,
4. რიცეულა ჰესის საკონტროლო მრიცხველი განთავსებულია T1 ტრანსფორმატორის 35 კვ. სალტე 2 ზე განთავსებულ 35 კვ. შემყვან უჯრედში,
5. TM-100/35/0,4 კვ. საკუთარი მოხმარების ტრანსფორმატორი გადატანილია რიცეულა ჰესის ახალ 35 კვ სალტეზე. რომლისთვისაც საკუთარი მოხმარების აღრიცხვის მრიცხველით განთავსებულია 0,4 კვ სალტეზე.

ამჟამად რაჭა რიცეულა ჰესებზე სრულად მოწყობილია აღრიცხვის მრიცხველები. საჭირო იქნება მხოლოდ ახალი 35 კვ. დახურული გამანაწილებელი მოწყობილობის უჯრედების დენს ტრანსფორმატორების ჩართვა აღრიცხვის მრიცხველებთან.



რაჭა და რიცეულა ჰესების ახალი 35 კვ. დახურული გამანაწილებელი უჯრედების მართვისა და სარელეო დაცვის წრედები უნდა განლაგდეს თავად უჯრედებში, რაჭა რიცეულა ჰესების საერთო მართვის ფარიდან მართვისა და მონიტორინგის შესაძლებლობით.

სამუშაოების მოცულობა შედგება შემდეგი პუნქტებისაგან.

1. 35 კვ. დახურული გამანაწილებელი მოწყობილობის ელექტრული და სამონტაჟო პროექტის შედგენა. (სამშენებლო; ძირითადი ძალოვანი წრედები; მეორადი წრედები: მართვის, სიგნალიზაციის და სარელეო დაცვის წრედების ჩათვლით.). (აღრიცხვის კაბელების სამონტაჟო სქემებით).
2. აღნისნული პროექტის შეთანხმება დამკვეთთან, პროექტის შესრულების შესაბამისი ხარჯთაღრიცხვით.
3. მოცემული პროექტის შეთანხმება ენერგო-პრო ჯორჯიასთან, სეს-სთან და ესკოსთან.
4. არსებული პროექტის საფუძველზე სამონტაჟო გაწყობითი სამუშაოების წარმოება. (სამშენებლო; ძირითადი ძალოვანი წრედები; მეორადი წრედები: მართვის, სიგნალიზაციის და სარელეო დაცვის წრედების ჩათვლით.). (აღრიცხვის კაბელების მონტაჟი).
5. აწყობილი ელექტრომოწყობილობების ექსპლუატაციაში მიღება ტესტირება.
6. მიღება ჩაბარების აქტების გაფორმება საგარანტიო ვადების ხელშეკრულების გაფორმება.